St. Helena, Ascension og Tristan da Cunha

St. Helena, Ascension og Tristan da Cunha er et britisk oversjøisk territorium som består av øyene St. Helena, Ascension og øygruppa Tristan da Cunha. Det var tidligere kjent som St. Helena og avhengige områder fram til 1. september 2009, da en ny grunnlov tok kraft som ga de tre områdene likeverdig status innen territoriet.

 Administrativ inndeling 
Administrativt og geografisk er territoriet delt inn i tre deler, som styres av hvert sitt råd. Territoriets guvernør styrer St. Helenas lovgivende råd, mens han/hun representeres av en administrator hver på Ascension og Tristan da Cunha, som styrer øyrådene disse stedene.

 Område Areal Befolkning Administrasjonssenter ISO-kodealfa-2 ISO-kodealfa-3  122  Jamestown    91  Georgetown    207 284 Edinburgh of the Seven Seas   Totalt 420  Jamestown  

Merknader
ISO-kodene for Ascension og Tristan da Cunha er særskilt reservert på forespørsel fra Verdenspostforeningen, og burde kun brukes for deres formål. Kodene  og  gjelder for hele territoriet, og bør alltid brukes i stedet for de andre kodene.

 Historie 
Alle øyene ble oppdaget av portugisiske oppdagere mellom 1502 og 1504. Alle oppdagelsene ble gjort på forskjellige ekspedisjoner med forskjellig mannskap. Alle øyene var ubebodde ved oppdagelsene. De hadde både ferskvann og skog som kunne brukes til forsyninger. Portugiserne anla ingen permanent bosetning, men bygde noen hus på hver av øyene, plantet en del frukttrær og satte i land noen husdyr slik at de også kunne få noen matforsyninger fra øyene. I 1659 anla britene et fort og en permanent bosetting på St. Helena dermed hadde de tatt over øya. I 1815 tok britene også over to andre øyene og anla permanente bostninger på dem. De tre øyene var så forskjellige kolonier under den engelske kronen. Den politiske unionen mellom disse koloniene begynte å ta form 12. september 1922, da Ascension Island ble underlagt Saint Helena. Tristan da Cunha fulgte etter 12. januar 1938. De tre øygruppene hadde dette konstitusjonelle forholdet fram til 1. september 2009, da de to andre øyene fikk lik status med St. Helena og territoriene endret navn fra "St. Helena and Dependencies" til "Saint Helena, Ascension and Tristan da Cunha".

 Referanser 
«The St Helena, Ascension and Tristan da Cunha Constitution Order 2009»

 Eksterne lenker 
 St. Helenas myndigheter
 Ascensions myndigheter
 Tristan da Cunhas offisielle nettsted


Kategori:Britiske oversjøiske territorier